ہووے مبارک گھوٹ دا بابا

ہک واری کیا بھئی لکھ لکھ وار

ہووی مبارک گھوٹ دا بابا

گھوٹ دے بابے کوں اللہ ودھاوے ، صدقہ نبیؐ دا مونجھ نہ آوے

پُتراں دیاں خوشیاں رب ݙکھلاوے ، ہر دم ہوویں باغ بہار

ہووی مبارک گھوٹ دا بابا

چاچیاں تے مامیاں خوشیاں مناون ، ہر کوئی گھوٹ دے سہرے ڳاون

مہندی سہاڳ دی گھوٹ کوں لاون ، رنگ لایا تیکوں ذات غفار

ہووی مبارک گھوٹ دا بابا

گھوٹ رنگیلا چڑھیا کھارے ، اماں تے اَبّا وارو وارے

بویاں تے چاچے مامے سارے ، تھیون صدقے وارو وار

ہووی مبارک گھوٹ دا بابا

عاشقؔ نے ہک سہرا بݨایا ، خوشیاں بہاراں آن سُݨایا

ہر دم ہووی بخت سوایا ، ہر دم جیون گھوٹ کنوار

ہووی مبارک گھوٹ دا بابا

 حوالہ 
سرائیکی سہرے ، مرتب: شائستہ ظہور ، چھاپہ خانہ : جھوک پرنٹرز، ملتان
ونکی:سہرا